Լիդիա Օստրովա

Լիդիա Օստրովա (ռուս.՝ Лидия Александровна Острова, օգոստոսի 3, 1914(1914-08-03), Սոչի, Սևծովյան նահանգ, Ռուսական կայսրություն - 2009, Սանկտ Պետերբուրգ, Ռուսաստան), ռուս և խորհրդային նկարչուհի, գեղանկարիչ և գծանկարիչ, Լենինգրադի նկարիչների միության անդամ։   


== Կենսագրություն ==
Լիդիա Օստրովան ծնվել է 1914 թվականի օգոստոսի 3-ին, Սոչի քաղաքում` ծառայողի ընտանիքում։ Լիդիան նկարչության հանդեպ հակվածություն է ցուցաբերել շատ վաղ տարիքում։ Միջնակարգ դպրոցը և մանկական գեղագիտական ստուդիան ավարտել է Լենինգրադում, 1931 թվականին։ Երկու տարի սովորել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտին կից աշխատավորի ֆակուլտետում, իսկ 1933 թվականին ընդունվել է գեղանկարչության ֆակուլտետի առաջին կուրս։ Սովորել է Ալեքսանդր Կարևի, Ալեքսանդր Սավինովի, Կոնստանտին Ռուդակովի և Սեմյոն Աբուգովի մոտ։ 
1939 թվականին ավարտել է ինստիտուտը Իսահակ Բրոդսկու արվեստանոցում` որակավորված գեղանկարչի կոչումով։ Դիպլոմային աշխատանքը եղել է «Երիտասարդ շնորհալիների դիտում» նկարը, որը պահվում է Սանկտ Պետերբուրգի գեղարվեստի ակադեմիայի գիտահետազոտական թանգարանում։   
1939 թվականին դարձել է Լենինգրադի նկարիչների միության անդամ։ Ցուցահանդեսների է մասնակցել 1939 թվականից` ցուցադրելով իր աշխատանքները Լենինգրադի կերպարվեստների առաջատար վարպետների հետ։ Բացի ստեղծագործական աշխատանքը, նա դասավանդել է Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում։     
Ստեղծագործական ուղու ողջ ընթացքում Լիդիա Օստրովայի աշխատանքների հիմնական թեմաները երաժշտությունը, թատրոնը, ծաղիկներն և երեխաներն էին։ Սկսած դիպլոմային աշխատանքից` բնությունն ու երաժշտությունը եղել են նրա ստեղծագործական ոգեշնչման հիմնական աղբյուրները։ Լիդիա Օստրովայի ստեղծագործություններից են «Որդու դիմանկարը» (1949 թվական), «Անտոն Չեխով», «Կեչիները» (երկուսն էլ` 1957 թվական), «Երեկո։ Փիփերթը», «Եղրևանին», «Զանգակները», «Գարուն» (բոլորը` 1958 թվական), «Դասական երգեհոնի արտիստներ Կիրա Իզոտովան և Իսայ Բրաուդոն», «Լենինգրադի էստրադային դերասան Պավել Գրաչովի դիմանկարը» (երկուսն էլ` 1960 թվական), «Զանգակը։ Նատյուրմորտ», «Հարազատ եզերք», «Ճարտարապետ Ա. Ժուկի դիմանկարն` ընտանիքի հետ», «Եֆիմ Արկինի դիմանկարը», «Կիրա Իզոտովայի դիմանկարը» (բոլորը` 1961 թվական), «Արևածաղիկները», «Հասմիկ։ Նատյուրմորտ» (երկուսն էլ` 1962 թվական), «Նկարիչ Լյուդմիլա Գոլցևայի դիմանկարը» (1963 թվական), «Արծաթագույն եղրևանին», «Պյոտր  Կուզնեցովի և Ագնիա Կուզնեցովայի դիմանկարը» (երկուսն էլ` 1964 թվական), «Լենինգրադի համալսարանի ուսանողուհի Լենայի դիմանկարը» (1966 թվական), «Ամառային ուրախությունները», «Կոմպոզիտոր Սերգեյ Պրոկոֆևը»  (երկուսն էլ` 1967 թվական), «Նատաշա Կորնիլովայի դիմանկարը» (1971 թվական), «Ոսկեգույն տերևները», «Բլրալանջին»» (երկուսն էլ` 1972 թվական), «Իռոչկա։ Ամառը» (1973 թվական), «Ամպամած առավոտը» (1974 թվական), «Հիշողությունները», «Իննա Չուրիկովայի դիմանկար` Ժաննա դ'Արկի դերում» (երկուսն էլ` 1975 թվական), «Իռայի դիմանկարը` ճպուռի հետ» (1976 թվական), «Կիրակնօրյա առավոտը» (երկուսն էլ` 1975 թվական), «Հոկտեմբեր» (1979 թվական), «Հուլիսյան արևը» (1980 թվական), «Ամանորի գիշերը» (1988 թվական) և այլ նկարներ։
Լիդիա Օստրովայի ստեղծագործությունները պահվում են Ռուսական պետական թանգարանում, Ռուսաստանի, Ամերիկայի Միացյալ Նահանգների, Ճապոնիայի, Հոլանդիայի, Բելգիայի, Շվեյցարիայի, Ֆրանսիայի և այլ երկրների թանգարաններում և մասնավոր հավաքածուներում։


== Ցուցահանդեսներ ==


== Տես նաև ==
Լենինգրադի նկարիչների միություն


== Ծանոթագրություններ ==


== Գրականություն ==